Diari Oficial de la Generalitat Valenciana


Sumari del DOGV 4637, del 25-11-2003 (2003/905142)

ORDRE de 20 de novembre de 2003, de la Conselleria de Territori i Habitatge, per la qual es declaren municipis singulars València, Alacant i Castelló de la Plana, i es regulen aspectes relatius a l'adscripció dels municipis a les distintes zones, com també als coeficients de zona, a l'efecte del Decret 92/2002, de 30 de gener, sobre actuacions protegides en matèria d'habitatge i sòl.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/2003/11/20/(2)/dof/vci/html**

### Dades del document

Número de DOGV
:   4637

Data del DOGV
:   25-11-2003

Secció del DOGV
:   I. DISPOSICIONS GENERALS

Número del document
:   2003/905142


Data del document
:   20-11-2003

Organisme emissor


Tipus de document
:   Ordre

Anàlisi jurídica

 Descriptors 

:   * municipi
    * llista de preus
    * terreny edificable
    * política de l'habitatge
    * legislació

ORDRE de 20 de novembre de 2003, de la Conselleria de Territori i Habitatge, per la qual es declaren municipis singulars València, Alacant i Castelló de la Plana, i es regulen aspectes relatius a l'adscripció dels municipis a les distintes zones, com també als coeficients de zona, a l'efecte del Decret 92/2002, de 30 de gener, sobre actuacions protegides en matèria d'habitatge i sòl. [2003/X12518]
  
L'article 8 del Reial Decret 1/2002, d'11 de gener, sobre mesures de finançament d'actuacions protegides en matèria d'habitatge i sòl del Pla 2002/2005, modificat pel Reial Decret 1.042/2003, d'1 d'agost, establia que, a l'efecte d'aquest reial decret, es consideraren municipis singulars aquells en què, com a conseqüència dels elevats preus mitjans comparatius de venda dels habitatges, es donen especials dificultats d'accés a l'habitatge. Per a això, havien de declarar-se municipis singulars mitjançant una ordre del Ministeri de Foment, a proposta de la corresponent comunitat autònoma.
  
  
L'evolució dels preus de l'habitatge a la Comunitat Valenciana, a la vista de les dades obtingudes pels estudis de mercat realitzats, com també l'escassetat de l'oferta d'habitatges protegits en les tres capitals de província, en contrast amb la forta demanda insatisfeta per a aquest tipus d'habitatges, ha motivat que, d'acord amb el que disposa les citades disposicions, per part d'aquesta Comunitat se sol·licitara la declaració de municipis singulars, del grup B, per a València; i del grup C, per a Alacant i Castelló de la Plana. Aquesta declaració s'ha produït per Ordre 2.899/2003, de 14 d'octubre, del Ministeri de Foment, i implica un percentatge d'augment sobre el preu màxim de venda d'un 20 per 100 en el grup B; i d'un 10 per 100, en el C.
  
La present ordre, a més de recollir la declaració de municipis singulars, adopta una sèrie de mesures amb la finalitat de facilitar l'accés a l'habitatge ja no sols en les tres capitals de província, sinó també en la resta de la Comunitat. En compliment d'aquest objectiu, introdueix algunes correccions necessàries en el sistema de preus vigent per a les actuacions protegides en matèria d'habitatge, que havien donat lloc a situacions obsoletes o llunyanes a la realitat.
  
Així mateix, el foment dels habitatges de nova construcció no ha d'excloure la importància de l'aprofitament del parc d'habitatges existents. Per aquesta raó, les mesures adoptades en aquesta ordre s'apliquen també a les actuacions de rehabilitació i, tenint en compte que els forts increments de preu afecten igualment l'habitatge usat, es modifica el coeficient de zona aplicable a l'adquisició d'habitatges existents, equiparant-ho al d'habitatges protegits de nova construcció.
  
Els articles 11.2 i 12.3 del Decret 92/2002, de 30 de maig, del Govern Valencià faculten el conseller competent en la matèria perquè, mitjançant una ordre, modifique l'adscripció dels municipis a les zones establides en aquest i els valors dels coeficients de zona.
  
  
Per tot això, per raó de les competències que m'atribueix l'article 35 de la Llei 5/1983, de 30 de desembre, de Govern Valencià, modificada per la Llei 1/2002, de 26 de febrer, de la Generalitat Valenciana,
  
  
ORDENE
  
  
Article 1
  
En desenvolupament del que disposa l'Ordre del Ministeri de Foment 2899/2003, de 14 d'octubre, i article 8 del Reial Decret 1/2002, d'11 de gener, es declaren els municipis singulars a la Comunitat Valenciana següents:
  
Municipi singular del grup B: València
  
Municipis singulars del grup C: Alacant i Castelló de la Plana.
  
  
  
Article 2
  
Els preus màxims aplicables per metre quadrat útil (mòduls de venda o de rehabilitació, segons el cas) als municipis singulars, d'acord amb el que estableixen els articles 1 i 5 de la present ordre, com també l'article 12 del Decret 92/2002, seran el resultat d'aplicar al preu bàsic els següents coeficients de zona:
  
  
València
  
  
HPO règim HNC HNC
  
especial lloguer venda HEX RH
  
1,35 1,50 1,872 1,872 1,56
  
  
Alacant i Castelló de la Plana
  
  
HPO règim
  
especial HNC lloguer HNC venda HEX RH
  
1,237 1,375 1,716 1,716 1,43
  
  
Article 3
  
3.1. Els preus màxims que resulten, d'acord amb el que disposa la present ordre, seran aplicables a les actuacions en matèria d'habitatge que s'hagen qualificat provisionalment a partir de l'entrada en vigor d'aquesta ordre.
  
Així mateix, els citats preus podran estendre's a les qualificacions provisionals atorgades amb anterioritat a la dita data, quan no s'haja obtingut finançament qualificat i sempre deixant fora de perill els drets dels adquirents en el supòsit d'habitatges ja venuts.
  
3.2. En el supòsit d'habitatges existents, els preus màxims a què es refereix aquesta ordre, seran aplicables a les sol·licituds de visat i finançament qualificat que es presenten a partir de l'entrada en vigor d'aquesta.
  
  
Article 4
  
En l'exercici de la facultat concedida en l'article 11.2 del Decret 92/2002, de 30 de maig, del Govern Valencià, es modifica l'adscripció dels municipis a les zones establida en el dit decret.
  
D'acord amb el que expressa el paràgraf anterior, la nova adscripció dels municipis a les zones es recull en l'annex I d'aquesta ordre.
  
  
Article 5
  
5.1 Així mateix, en l'exercici de la facultat concedida en l'article 12.3 del Decret 92/2002, es modifica el coeficient de zona aplicable a l'adquisició d'habitatges existents que, en qualsevol de les seues modalitats serà el mateix que el d'habitatges protegits de nova construcció, tant en els municipis singulars com en la resta de les zones.
  
5.2. En els municipis no acollits a la declaració de municipis singulars, el valor del coeficient de zona serà el següent.
  
  
 HPO règim HNC HNC
  
 especial lloguer venda HEX RH
  
Zona A 1,125 1,25 1,56 1,56 1,30
  
Zona B 1,125 1,25 1,45 1,45 1,25
  
Zona C 1,125 1,25 1,35 1,35 1,20
  
Zona D 1,125 1,25 1,25 1,25 1,15
  
  
DISPOSICIÓ FINAL
  
  
Aquesta ordre entrarà en vigor l'endemà de la publicació en el Diari Oficial de la Generalitat Valenciana.
  
  
València, 20 de novembre de 2003
  
  
El conseller de Territori i Habitatge,
  
RAFAEL BLASCO CASTANY


Còpia Permalink ELI